"Асовет аамҭа аахыижьҭеи аӡыканал "Репруа - 1", "Репруа - 2" ҳәа иҟоуп. Уаантәи аӡы аарышьҭуеит, иахьа иаауагьы иароуп. Аӡы ацәаҳәа аауеит х-нызқь кубометра иҟоу аӡеизакырҭаҟынтә. Уи аӡы аҽны инаркны хәылбыҽханӡа иҭалоит, ахәылбыҽха асааҭ 7 рзы аӡы ауҳажьуеит. Аӡы неиуеит ақалақь азбжаки амикрораион "Кемпинг" ҳәа изышьҭоуи рахь. Убас иҟоуп иара ҩ-метрак рҟынӡа аӡы ҭалар, ҩ-сааҭк ироуеит ашьыжь, ахәылбыҽхагьы убас. Аӡын аӡеизакырҭа хәыҷык еиҳаны аӡы ҭалоит. Уи азы ауп аӡы шьыжьи хәылбаҽхеи ҩба-ҩба сааҭ изроуа. Уи аграфик ҳара иаҳзыԥсахӡом, ажәытә ишыҟаз еиԥш иаауеит", - иҳәеит Агрба.
Инарҭбаау аиҿцәажәара шәаҳар шәылшоит аудиофаил аҟны.
Аиҿцәажәараҿы ақыҭа ахада иҳәеит уаанӡа аӡазы ирымаз ауадаҩра шаԥыху, уажәы изыргәамҵуаны иҟоу афымцалашара амчхара амаҷра шакәу.
"2014 шықәса рзы иргылан ашьаҟақәа. Уи аахас ацәаҳәақәа рыҟаҵара алмыршахеит. Ааигәа ҳақәдыргәыӷит ари апроблема шыӡбахо. Ҳара иаҳҭахуп 3 километра афымцатә цәаҳәақәа. Иахьа иҳамоу алашара амчхара даара имаҷуп, иҳазхаӡом", - ҳәа еиҭеиҳәеит Габлиа.
Акаԥа ақыҭа ахада иҳәеит амҩақәа рҭагылазаашьа уамак ишҽеим, убри аан ақыҭатәи ауахәама иаҭаауа рхыԥхьаӡара рацәоуп, аԥсшьаҩцәагьы уахь иналаҵаны.
"Ааигәа иҟаз амшцәгьаан амҩа еиҳагьы иԥхасҭахеит. Акомиссиа ыҟан, ирбеит, иаарласны аҭагылазаашьа аҽеиҭанакып ҳәа ҳақәгәыӷуеит", - ҳәа азгәеиҭеит Габлиа.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.
Иара убас шәаԥхьар ҟалоит:
Раионк аԥсҭазаараҟынтә: Габлиа Акаԥа ақыҭа анхацәа рнапы злаку атәы
Шықәсыки бжаки ҵуеит адунеи иахыҵәаз аҿкычымазара COVID-19 ауаа аргәамҵуеижьҭеи. Аҿкчымазара Аԥснынӡа ианааӡа, аԥкракәа аналагалаха инаркны ацхыраара зҭаххоны иҟало рзы рҽеидыркыло иалагеит ауааԥсыра ковид рацәыхьчаразы хатәгәаԥхарала ацхыраара аҟаҵара иазхиаз аволонтиорцәа. Иахьа ус еиԥш аус зуа ыҟоума, мамзаргьы аҭагылазаашьа аҽаԥсаху, насгьы ҳтәылаҿы иахәҭоума иаку аволонтиортә еиҿкаара аԥҵара?
Абарҭқәа арадио Sputnik астудиаҟны ирылцәажәеит Аҟәеи Очамчыреи аволонтиорцәа ргәыԥ иалахәу Лана Ҷкадуаԥҳаи Аслан Асланӡиеи.
Шәазыӡырҩы аудио.